runetrust/blame-folketinget-dk huggingface dataset:
Frank Aaen (EL), 2013-05-21:
Jeg har lige set nogle tal, der viser, at halvdelen af de transaktioner, der foregår i Danmark, er computerstyret, altså, det er bare en computer, der køber og sælger – den sælger det ene sekund for at få prisen til at falde og køber sekundet efter for at score en gevinst.
Lone Dybkjær (RV), 2005-04-19:
Vi ønsker, at flygtninge ikke skubbes rundt mellem de enkelte lande, og at det ikke er sådan, at de på grund af den politik, der føres, bare bliver postet videre til en lang række andre lande, sådan at vi ikke tager vores del af ansvaret og, kan man sige, byrderne og arbejdet med flygtningene.
Rosa Lund (EL), 2015-05-26:
I 00'erne, da der var gang i væksten og ordrebøgerne var fulde, kan jeg huske, at arbejdsgiverorganisationerne var ude at sige, at virksomhederne simpelt hen ikke havde tid til at have en lærling, fordi de havde så travlt, så de havde ikke tid til at tage lærlinge.
Michael Aastrup Jensen (V), 2020-06-18:
Nu nævnte hr. Christian Juhl Grønlandsposten, og hvis man følger de grønlandske medier bare en lille smule, og jeg skal ikke gøre mig til ekspert i det, så oplever man jo også grønlandske politikere omfavne det her på en helt anden måde, end jeg kan forstå.
Margrethe Vestager (RV), 2012-05-10:
Tværtimod er det vores forventning, at uanset om man vælger at bruge den dispensationsmulighed, som der her bliver åbnet op for, hvis forslaget bliver vedtaget, arbejder man til stadighed på at få de lavest mulige administrationsudgifter, dels fordi der så er brug for at kræve færre penge op i skat, dels fordi man vil have flere penge til rådighed til kerneopgaverne, herunder jo især sundhedsopgaven.
Erik Christensen (S), 2016-01-22:
Men jeg har faktisk forsøgt at kontakte nogle kommuner, og mit andet spørgsmål går på – nu har ministeren nævnt det flere gange i dag, og jeg synes ikke, jeg kunne læse mig til det nogen steder – at jeg gerne vil have, at ministeren bekræfter her i dag, at hvis man ude i kommunerne vil bruge ældremilliarden til at øge bemandingen på eksempelvis nattevagter, så kan man det med den her værdighedsmilliard.
Aage Frandsen (SF), 2003-01-21:
Det vil sige, at skulle det vise sig, at de tre ejendomme ikke er under 70 ha tilsammen, har finansministeren afgivet en forkert oplysning til Folketinget, uanset at det er en advokat, der har givet oplysningen, fordi det til enhver tid må være vedkommende selv, der har ansvaret for at give oplysninger, ikke mindst i forhold til, at det er en minister, der giver oplysninger til Folketinget.
Kaare Dybvad Bek (S), 2024-04-18:
Vi ligger i Danmark relativt højt sammenlignet med de fleste lande – altså, vi har et højt gebyr sammenlignet med mange af de lande, vi normalt sammenligner os med – men jeg synes generelt, at gebyret godt kan hæves lidt, både samlet set, og især når det drejer sig om genansøgninger.
Sonja Mikkelsen (S), 1998-04-02:
Det tror jeg faktisk, at det vil, og det er selvfølgelig ud fra den betragtning, at der temmelig sikkert bliver tale om en mere effektiv godstransport og dermed også en bedre konkurrencesituation for godset i forhold til det gods, der bliver transporteret på lastbil. Så er der spørgsmålet om amternes og kommunernes rolle, og om amterne f.eks. har mulighed for at udbyde lokal togdrift.
Flemming Hansen (KF), 1998-06-23:
Der er mange ændringsforslag til dette forslag, og Det Konservative Folkeparti stemmer for de ændringsforslag, der er med til at gøre tilværelsen lidt mindre ulidelig for erhvervslivet i relation til denne pakke. Blandt de mange tidsler, der er i pakken, er der en, jeg især vil fremhæve, som i kroner og øre er meget lille, men som i relation til administrativt bøvl er kolossalt stor.
Morten Bødskov (S), 2008-06-11:
Der skulle simpelt hen være tilfredse medarbejdere, der skulle loves hundredvis af millioner kroner til at forbedre deres vilkår på arbejdspladserne, 50 mia. kr. til nye investeringer osv. 80 pct. af befolkningen ved ikke, hvad den her kvalitetsreform handler om.
Ole Birk Olesen (LA), 2021-04-19:
Man sidder i 30 dage og hører på en retssag, der kører, og jeg tror, at man bliver positivt påvirket til at tænke på sagen i juridiske termer og ikke i politiske – medmindre man offentliggør den enkelte dommers stemmeafgivning, for så er jeg meget nervøs for, at f.eks. Enhedslistens udpegede repræsentant i det her tilfælde ikke tør stemme for en frifindelse af ministeren, ligesom jeg er nervøs for, at Dansk Folkepartis udpegede repræsentant ikke tør stemme for en dom mod ministeren i den her sag, altså fordi de er for nervøse for, at deres partier vil være utilfredse med deres domsafgivelse.
Thomas Adelskov (S), 2005-10-06:
Rent faktisk er problemet, at nogle af de steder, hvor man begynder at kunne se flaskehalse, er de steder, der kræver uddannelse: Det er inden for byggeriet, det er inden for bankverdenen; det er dér, hvor man ikke har oprettet praktikpladser; det er dér, hvor man ikke har lavet elevpladser.
Michael Aastrup Jensen (V), 2017-03-14:
Jeg kunne godt tænke mig at høre Dansk Folkepartis ordførers vurdering af, om det er Rusland, som er den aggressive, om det er Rusland, som agerer i en koldkrigs- ikke bare retorik, men også handlinger, altså laver en fuldstændig opskalering, og for at gøre en lang historie kort, er det Rusland, som er en decideret trussel mod stabiliteten og freden i f.eks. de tre baltiske lande og dermed også i forhold til NATO og Danmark?
Anne Grete Holmsgaard (SF), 2002-05-08:
Jeg vil derfor gerne have ministerens svar på, om ministeren er indstillet på at få undersøgt, hvad det egentlig er, der er årsagen til det, eller hvad det er, der er de mulige årsager til det, for jeg kunne forstå på miljøministerens første svar, at man ikke i dag ved med tilstrækkelig sikkerhed, om det er det ene eller det andet, der gør, at dette meget, meget store område i flere år har været præget af fiskedød.
Johanne Schmidt-Nielsen (EL), 2008-11-18:
Jeg synes nu ikke, det er så svært at være medlem af Enhedslisten, og derudover kan man sige, at ministeren i hvert fald ikke skal gå og bekymre sig om, hvorvidt det er svært at være medlem af Enhedslisten eller ej, for det har sådan set ikke noget som helst med ministeren at gøre.
Morten Bødskov (S), 2011-06-21:
Derfor er vi helt enige med den nuværende justitsminister og vicestatsminister Lars Barfoed, som for 3 måneder siden svarede Folketingets Retsudvalg: En genindførelse af grænsekontrollen er hverken et nødvendigt eller hensigtsmæssigt redskab til bekæmpelse af den grænseoverskridende kriminalitet.
Peter Skaarup (DF), 2007-04-26:
Som jeg var inde på under et indlæg under debatten, viser det sig bl.a., at 50 pct. af de tyrkiske indvandrere mener, at mænd har mere ret til et arbejde end kvinder, hvis ikke der er job til alle, mens andelen af de iranske indvandrere på det her område kun er 16 pct.
Ulrik Kragh (V), 2001-12-14:
Jeg er selvfølgelig glad for, at hr. Villy Søvndal sætter stor pris på, at jeg forstår teksten; det synes jeg hr. Villy Søvndal skulle lægge sig på sinde noget oftere, lige så vel som at jeg synes, hr. Villy Søvndal og hr. Keld Albrechtsen burde tage stilling til, hvilken moralsk og politisk forpligtelse vi har over for vores alliancepartnere i NATO.
Kim Behnke (FP), 1997-10-30:
Skatteministeren opgør heri, at provenugevinsten er på 2,8 mia. kr. Jeg så engang for nogle år siden en beregning, der viste, at det at etablere en arbejdsplads i Danmark koster op imod en million kroner - og i øvrigt kunne man ikke forstå, at virksomhederne ikke bare tog sig sammen og etablerede nogle flere arbejdspladser.
Tove Videbæk (KRF), 2002-02-06:
For at sikre, at det mål rent faktisk nås, er det en del af forslaget, at pengene skal tilfalde de afdelinger på de enkelte sygehuse, som foretager de ekstra operationer. Et andet element i forslaget bygger på princippet om, at pengene følger patienten, og det foreslås i praksis udmøntet i en regel om, at patienten i tilfælde, hvor ventetiden overskrider 2 måneder, har ret til at vælge at blive behandlet på privathospitaler eller i udlandet.
Karin Nødgaard (DF), 2015-04-14:
Nogle kommuner gør det fint på området, men der er store problemer andre steder, og derfor kunne jeg egentlig godt tænke mig at høre ordføreren, om ordføreren ikke mener, at de regler, som ministeren også skitserede der er i dag, egentlig ikke burde have været taget i anvendelse i forhold til mange af de sager, som vi har set gennem de senere år.
Jane Heitmann (V), 2019-02-21:
Besøgene, når man fylder 75 år, når man fylder 80 år, og hvert år, fra man fylder 82 år, ændres der ikke ved med forslaget her, ligesom indholdet af besøget, hvordan man gør det, og at det er kommunerne selv, der beslutter, hvad der er den bedste måde at gøre det på lokalt – for det ved kommunerne jo bedst selv – også er noget, vi holder fast i.
Lene Espersen (KF), 2003-01-16:
Det betyder faktisk, at de regler, vi arbejder med i dag, er regler, der i meget høj grad afspejler det, der var gældende lovgivning i Danmark, eller med andre ord: Det er lykkedes for os at få nogle af de andre lande løftet højere op i retning af Danmark, og for dyrenes skyld er der altså god grund til at glæde sig over det, så det er en positiv historie.
Thor Pedersen (V), 2003-01-29:
Derfor oplevede vi i 2002, at der har været en vækst i antallet af offentligt ansatte på ca. 6.000, som er udmøntet i kommuner og amter, og at vi i år kommer til at opleve en vækst i antallet af offentligt ansatte under ét på ca. 3.000, altså netto 9.000 flere ansat i den offentlige sektor over 2 år.
Leif Mikkelsen (LA), 2013-05-21:
Der skal store skatter til for at finansiere den måde, vi har indrettet os på med vores omkostningsniveau for velfærd og niveau for skatter og afgifter, og da den her regering startede med at smide for 5 mia. kr. mere af slagsen i hovedet på danskerne, da den i sin tid tiltrådte, blev det kun værre, og det skyldes vores egen politik i Danmark.
Line Barfod (EL), 2002-04-24:
Først går man med til en rammeafgørelse, der kriminaliserer en hel række forbrydelser, og først når vi har vedtaget den rammeafgørelse, som er besluttet i EU, kan man bagefter gå i gang med at finde ud af, hvordan de forskellige forbrydelser egentlig skal defineres, og hvad det egentlig er, man har truffet beslutning om at gøre strafbart.
Inger Støjberg (V), 2008-06-11:
Men vi støtter varmt op om den danske model, nemlig at det er parterne selv, der må afgøre en sag som den her, og derfor er jeg jo helt enig med hr. Eigil Andersen i, at det ville være sørgeligt - jeg tror, det var det udtryk, hr. Eigil Andersen brugte - hvis vi greb ind i dag eller i morgen, eller hvornår det var, rygterne gik om, at det skulle ske.
Lars Løkke Rasmussen (V), 2016-12-05:
Jeg synes, fru Mette Frederiksen skulle gøre sig den ulejlighed efterfølgende at lytte hele debatten igennem, herunder også den måde, som fru Mette Frederiksen omtaler regeringsgrundlaget på, og så måske reflektere lidt over, om det i virkeligheden er meget passende at sætte ordet arrogance og sådan noget på andre.
Trine Bramsen (S), 2017-10-24:
Derfor vil jeg gentage min opfordring fra forespørgselsdebatten i foråret, hvor vi ønskede at pålægge ministeren at indkalde til drøftelser om indbrudsbekæmpelse, for vi skal have fat i langt flere og mere kreative forslag end bare en selvstændig paragraf i straffeloven.
Nicolai Wammen (S), 2015-05-26:
Der må jeg bare sige, at vi har været rigtig glade for vores F-16-fly, men vi har også haft dem i snart 40 år, og de rammer altså pensionsalderen, hvor det, som det så fint blev beskrevet af hr. Holger K. Nielsen, bliver sådan, at der bliver større og større udgifter, hvis vi skal beholde dem fremadrettet, plus at der også er en vis levetid for, i hvor lang tid et fly, uanset om det er et F-16-fly eller et andet fly, er det rigtige fly at have flyvende.
Martin Henriksen (DF), 2012-02-24:
Jeg ville høre, om hr. Ole Hækkerup kunne være med på at afgive en beretning i udvalget, for jeg kan forstå, at der er en del ordførere, både ordføreren fra Venstre og Socialdemokratiet, der faktisk godt kan se, at der er et problem, og ønsker at arbejde hen imod en løsning, sådan at det alt andet lige bliver nemmere at fratage tv-stationer, som er dømt, sendetilladelser.
Svend Erik Hovmand (V), 1999-04-15:
Når man ser på danske virksomheders konkurrenceevne og de vanskeligheder, danske virksomheder møder i øjeblikket, så er der i hvert fald ikke noget som helst i denne situation, der appellerer til at skabe usikkerhed for danske virksomheders dispositionsevne og -mulighed.
Karina Adsbøl (DF), 2019-11-22:
Offentlighedsloven trådte jo i kraft den 1. januar 2014, og det følger af lovens § 16, stk. 1, at justitsministeren efter forhandling med ressortministeren kan beslutte, at der laves en fortegnelse over dokumenter, der den pågældende dag er modtaget eller afsendt af myndigheden, altså postlister.
Torsten Gejl (ALT), 2017-03-31:
Derfor satser vi i Alternativet på, at der bliver nedsat en stærk og repræsentativ ekspertgruppe, som tør sætte fingeren på de ømme punkter og dermed give os en analyse af området, som vi kan bruge til at udvikle og præcisere de mest effektive redskaber til at nedbringe antallet af fysiske og psykiske arbejdsskader, så det bliver væsentlig mindre farligt at gå på arbejde i Danmark.
Charlotte Fischer (RV), 2007-01-26:
Vi skal sørge for at lave nogle aftaler og måske også gå sammen på europæisk plan om at udvikle en strategi for hele det område i erkendelse af, at det bliver mere og mere internationaliseret, og at de læger, der bliver uddannet i andre europæiske lande, meget vel kan rejse hertil som led i den frie bevægelighed, og det er godt, men vi kan ikke bare lade dem gøre det og have bind for øjnene.
Kim Andersen (V), 2010-01-13:
Men vi skal alligevel se på, om vi kan minimere udgifterne mest muligt til den del, så vi sikrer, at det meste går til mindretallets aktiviteter i Sydslesvig. Vi lægger vægt på, at vi får lavet den her lovgivning i et tæt samarbejde med mindretallets foreninger og organisationer.
Alex Vanopslagh (LA), 2021-08-27:
Hvis nu vi sætter os sammen og ser på at finde finansiering alene på alt andet end kernevelfærden – det kunne være kolde hænder og bureaukrati og spild af penge i den offentlige sektor – vil Enhedslisten så egentlig være med til det, eller skal pengene komme fra højere skat et andet sted?
Morten Østergaard (RV), 2009-05-19:
Det fremgår meget tydeligt af svaret på spørgsmål 7, hvor vi spørger, hvad en sammenlignelig offentlig investering vil give af arbejdspladser, og svaret fra finansministeren er: »Udbetaling af SP-midler styrker således de offentlige finanser på kort sigt som følge af beskatningen af udbetalingerne.«
Morten Homann (SF), 2002-10-24:
Men hvad med store multinationale selskaber, som har den ene fordel, at de er i stand til at rykke rundt med beløb på tværs af landegrænser, og har den anden fordel, at de er i stand til at betale de dyreste skatteadvokater og revisorer til at hjælpe sig undervejs - hvordan kan det så være, at de som de eneste skal have lov til at sno sig udenom?
Heidi Bank (V), 2020-11-04:
Det, der undrer mig, er, at ministeren, altså Danmarks erhvervsminister, her står i salen og negligerer den kritik, der kommer fra landets to store erhvervsorganisationer, to erhvervsorganisationer, der repræsenterer 34.000 virksomheder og deraf i tusindvis af danske arbejdspladser.
Leif Mikkelsen (V), 2005-05-20:
Hvis hr. Arne Toft vil vedgå en dag, at Socialdemokratiet er enige i, at det antal kommuner er meget godt, og at større kommuner er rigtigt, jamen så har vi jo et fælles afsæt for at vurdere, hvilken økonomi de får, i stedet for at sige: Det her betyder sådan og sådan.
Kristian Hegaard (RV), 2017-04-20:
Der skal naturligvis tages hensyn til de svære situationer, man som dement kan komme til at sætte sig selv i, fordi ens krop og sind ikke nødvendigvis handler på samme måde som tidligere og ikke handler efter samme ordrer, som de tidligere har gjort, med potentielt utilsigtede hændelser til følge.
Holger K. Nielsen (SF), 2000-10-05:
Men det bliver også en stor arbejdsopgave at slås for, at det ikke bliver en fast struktur, der bliver bygget op i Europa på den måde. Når det drejer sig om miljø, har vi en klar interesse i, at vi er A-medlem, at der bliver skabt en struktur, hvor vi kan være A-medlem, mens andre lande som eksempelvis Spanien og Grækenland bliver B-medlemmer, fordi de ikke har så store interesser på det område.
Per Clausen (EL), 2009-12-03:
Jeg er jo enig med Venstres og De Konservatives ordførere, der har gjort det helt klart, at det her er et meget vigtigt ideologisk spørgsmål, nemlig det ideologiske spørgsmål, som handler om, at selvfølgelig skal staten ikke eje jord, som det blev sagt.
Frode Sørensen (S), 2007-04-10:
Til sidst vil jeg, som vi også kort var inde på i forbindelse med L 178, nævne, at et paritetisk sammensat Penge- og Pensionspanel løbende skal overvåge markedet for boliglån og komme med anbefalinger til, hvilke lån de anser for at være de mest fordelagtige.
Knud Erik Kirkegaard (KF), 1999-12-07:
Det kan være en person, der er gået af på grund af alder, og hvor der så skal nybeskæftiges en person, og så er det, kommunen ganske givet vil kunne få overvejelser med hensyn til, om man ikke skulle hjælpe en person ind igennem perleporten til systemet med de forlængede dagpenge.
Simon Emil Ammitzbøll (LA), 2016-06-01:
Jeg havde ikke rigtigt overvejet konsekvenserne af det her med statsministeren som velfærdsprinsesse, især ikke, fordi det jo er gået op for mig, at når man læser eventyret til ende, skal prinsen jo kysse prinsessen til live, og på trods af mine personlige præferencer havde jeg måske alligevel ikke forestillet mig, at det var dér, det skulle ende.
Freddy Dam (V), 2005-01-14:
Når disse virksomheder undtagelsesvis skal udarbejde dokumentation, gælder det transaktioner med virksomheder eller faste driftssteder i en fremmed stat, der ikke har dobbeltbeskatningsoverenskomst med Danmark, og som ikke er medlem af EU eller EØS – altså virksomheder eller driftssteder, der er hjemmehørende eller beliggende i skattely.
Stinus Lindgreen (RV), 2021-12-02:
Således ender vi ved min tredje anke, som er lidt mere principiel, for naturligvis skal ytringsfriheden gælde på vores universiteter, ligesom den gælder i resten af samfundet, men hvis vi skal til at skrive den slags ind eksplicit i vores formålsparagraffer, åbner vi op for alskens velmente, men potentielt problematiske formuleringer, som forskellige aktører kunne ønske at skrive ind.
Erik Lund (KF), 2019-01-10:
Det er jo fuldstændig uhensigtsmæssigt i denne digitale tidsalder, så derfor ser vi fra konservativ side meget frem til, at det her lovforslag bliver til virkelighed, sådan at man kan dele de her ting på tværs af sektorer, og sådan at når man f.eks. som i mit tilfælde skal til fysioterapeut eller kiropraktor eller andet, kan de bare trække det direkte.
Merete Riisager (LA), 2012-11-23:
Der er brug for gennemgribende reformer, der sikrer, at erhvervsuddannelserne er uddannelser af høj faglig kvalitet, der tiltrækker de unge, fordi det er fremragende uddannelser med gode muligheder for beskæftigelse, og ikke fordi det er et fravalg af noget andet.
Kristian Thulesen Dahl (DF), 1997-12-10:
Jeg synes, det er positivt, at udenrigsministeren også forholder sig til Dansk Folkepartis politik på de områder, men jeg må nok sige, at jeg blev lidt paf, da jeg så hørte, hvad udenrigsministeren havde at sige til os. Udenrigsministeren sagde nemlig bl.a., at vi i Dansk Folkeparti ikke var meget for at tage imod kritik, og dér vil jeg sige til udenrigsministeren, at vi ellers er ret prøvede.
Torben Hansen (S), 2013-04-11:
Hvordan kan det så være, at man i 10 år var med til at holde hånden under slaphed og slendrian i den tidligere regerings pesticidpolitik, og hvordan kan det være, at man ikke er med i den sprøjtemiddelstrategi, som vi nu har lavet bredt i Folketinget, inklusive med Venstre og Det Konservative Folkeparti?
Morten Østergaard (RV), 2006-05-02:
Blot for at præcisere: Det Radikale Venstre var jo åbent over for dette forslag ved førstebehandlingen, idet vi i vores almindelige naivitet troede, at når der forelå så kradsbørstige høringssvar fra både internationale og nationale høringsorganer, ville man være interesseret i at indarbejde en beskyttelse af flygtninge i forslaget, sådan som konventionerne også lægger op til.
Morten Homann (SF), 2002-04-12:
Først, og det er måske det allervigtigste, er der altså et retssikkerhedsproblem i det her forslag, der siger spar to til alt, dels ved, at klageadgangen bliver indskrænket, dels ved, at det ikke på samme måde og i samme grad er en uvildig instans, som forestår vurderingen og kontrollen med vurderingen.
Jens Henrik Thulesen Dahl (DF), 2019-03-12:
Under udvalgsarbejdet fik vi et enigt Folketing til at støtte op om en beretning, som sagde : »Udvalget er enige om, at studerende med et handicap på erhvervsuddannelser skal understøttes bedst muligt i gennemførelsen af deres erhvervsuddannelse.
Simon Emil Ammitzbøll (LA), 2009-11-04:
Det er selvfølgelig ikke en særlov, for den gælder alle, men det er jo en særlov i en eller anden forstand, eftersom det handler om klimatopmødet, men da det så ikke er en særlov, kan vi kalde det en hovsalov og i hvert fald være enige om, at det er uklædeligt, at man gør det på den her måde.
Hans Christian Schmidt (V), 2003-03-12:
Og når vi kommer til slutningen af dagen og alle har gjort det, de skal, og alle har levet op til den aftale, som bl.a. vores egen tidligere miljø- og energiminister skrev under på, så har man reduceret med 5 pct. Man skal jo ikke prøve på at fortælle folk, at det, der skete i Kyotoaftalen, var, at man ikke vidste, at man skrev 1990.
Victoria Velasquez (EL), 2024-12-10:
For den stiger jo sammen med den stigende pensionsalder, og det vil også sige, at konsekvensen af, at pensionsalderen, når man har stemt om det, bliver 70 år, er, at der kommer til at gå længere tid, før den rettighed til at have en tidlig pension er der for dem, der har brug for den, og på samme måde er det også med seniorpensionen.
Jesper Petersen (SF), 2011-05-05:
Jeg kan huske, hvordan vi under behandlingen af den første bankpakke i Folketinget startede om formiddagen med en førstebehandling, og så var der en andenbehandling her i Folketingssalen kl. 2-3 stykker om natten, og så tog vi hjem og sov et par timer for at komme herind igen næste morgen og vedtage en garanti for hele den danske finansielle sektor på 3.000 mia. kr.
Leila Stockmarr (EL), 2024-12-06:
Og så sent som i den her uge har TV 2 lavet en opsigtsvækkende dokumentar, som cementerer de udfordringer, vi står over for, når det kommer til biomasse, nemlig at vi kategoriserer biomasse, der består af raske træer, der bliver fældet i Estlands og USA's skove, som vedvarende energi, altså falsk markedsføring.
Christian Brix Møller (RV), 2002-03-14:
Det kan ske ved skovplantning, ved omstilling til økologisk drift, ved decideret opstilling og forbud mod udledning af pesticider osv. Vi vil fortsat arbejde for i Det Radikale Venstre, at brugen af pesticider i Danmark udfases så hurtigt som muligt, og vi har sådan set ingen hellige køer i valg af instrumenter i den sammenhæng.
Jakob Sølvhøj (EL), 2018-05-24:
Jeg kan huske, at Danske Gymnasieelevers Sammenslutning lavede en undersøgelse her for nogle år siden, som de ikke påstod var statistisk signifikant, men som dog ikke desto mindre sagde, at hver tredje gymnasieelev, der svarede, var bange for at række hånden op, fordi de var bange for at svare forkert og få ringere karakterer.
Kenneth Kristensen Berth (DF), 2015-11-12:
Derfor bliver jeg lige nødt til at spørge: Hvis det nu var Alternativet, der bestemte, forestiller Alternativet sig så, at vi havde en afstemning den 3. december, hvor der i virkeligheden blev stillet 22 forslag, altså hvor vi så skulle stemme ja eller nej til hver enkelt af retsakterne, eller hvordan så Alternativet egentlig helst den afstemning den 3. december udformet?